b"\n_START_ARTICLE_\nP\xc3\xa0nic bancari\n_START_PARAGRAPH_\nUn p\xc3\xa0nic, estampida o setge bancari bancari (en angl\xc3\xa8s bank run o run on the bank) \xc3\xa9s una retirada massiva de dip\xc3\xb2sits bancaris duta a terme per gran quantitat de clients d'un banc. Aquests retiren els seus dip\xc3\xb2sits pel fet que creuen que el banc \xc3\xa9s, o podria ser, insolvent._NEWLINE_Quan una estampida banc\xc3\xa0ria progressa, es retroalimenta esdevenint una profecia autorealitzada: com m\xc3\xa9s persones retiren els seus dip\xc3\xb2sits, la probabilitat d'impagament del banc s'incrementa i aix\xc3\xb2 estimula posteriors retirades. Aquest fenomen pot donar-se nom\xc3\xa9s en aquells bancs que usin reserva fraccion\xc3\xa0ria, ja que nom\xc3\xa9s guarden en caixa una part de la quantitat dipositada. Un p\xc3\xa0nic bancari pot desestabilitzar el banc fins al punt que hagi de fer front a la fallida._NEWLINE_Un p\xc3\xa0nic bancari o p\xc3\xa0nic financer \xc3\xa9s una crisi financera que ocorre quan molts bancs pateixen curses a la vegada. Una crisi banc\xc3\xa0ria sist\xc3\xa8mica \xc3\xa9s una en la qual tot o gaireb\xc3\xa9 tot el capital bancari en un pa\xc3\xads \xc3\xa9s destru\xc3\xaft. La resultant cadena de fallides pot causar una llarga recessi\xc3\xb3. La major part del dany econ\xc3\xb2mic de la Gran Depressi\xc3\xb3 va ser ocasionat directament per corregudes banc\xc3\xa0ries. El cost de sanejar una crisi banc\xc3\xa0ria sist\xc3\xa8mica pot ser enorme, amb costos fiscals d'un 13% de mitjana del producte intern brut i p\xc3\xa8rdues de producci\xc3\xb3 econ\xc3\xb2mica mitjana del 20% del PIB per crisis importants de 1970 a 2007._NEWLINE_Diverses t\xc3\xa8cniques poden ajudar a prevenir els p\xc3\xa0nics bancaris, incloent la suspensi\xc3\xb3 temporal dels recessos, l'actuaci\xc3\xb3 del banc central com prestador d'\xc3\xbaltima inst\xc3\xa0ncia, la protecci\xc3\xb3 dels dip\xc3\xb2sits en fons de garantia, com ara la Corporaci\xc3\xb3 Federal d'Asseguran\xc3\xa7a de Dip\xc3\xb2sits dels Estats Units i regulaci\xc3\xb3 banc\xc3\xa0ria des del govern. Aquestes t\xc3\xa8cniques no funcionen sempre, per exemple, fins i tot amb assegurances de dip\xc3\xb2sits, els estalviadors poden estar encara motivats per creences que perdran acc\xc3\xa9s immediat als dip\xc3\xb2sits durant la reorganitzaci\xc3\xb3 del banc.\n_START_SECTION_\nConvocat\xc3\xb2ria BankRun2010\n_START_PARAGRAPH_\nArran d'unes declaracions del futbolista Eric Cantona, va sorgir a Fran\xc3\xa7a, l'octubre de 2010 un moviment - Stop Banque o StopBanque - que defensa les propostes de Cantona i, concretament, la convocat\xc3\xb2ria d'un bank run -retirada de dip\xc3\xb2sits de comptes bancaris-organitzat per al 7 de desembre de 2010. Els organitzadors d'aquest moviment -la belga G\xc3\xa9raldine Feuillien i el franc\xc3\xa8s Yann Sarfati- van rebre al seu perfil de Facebook nombrosos suports a favor d'aquest experiment. El dia 7, segons indicacions dels bancs, la proposta no va tenir incid\xc3\xa8ncia significativa.\n_START_SECTION_\nP\xc3\xa0nic bancari a les arts\n_START_PARAGRAPH_\nEn la pel\xc2\xb7l\xc3\xadcula de Mary Poppins es recull una escena de p\xc3\xa0nic bancari."